CELEX: 62008CN0051
Language: fi
Date: 2008-02-12 00:00:00
Title: Asia C-51/08: Kanne 12.2.2008 — Euroopan yhteisöjen komissio v. Luxemburgin suurherttuakunta

24.5.2008   
            
            
               FI
            
            
               Euroopan unionin virallinen lehti
            
            
               C 128/19
            
         Kanne 12.2.2008 — Euroopan yhteisöjen komissio v. Luxemburgin suurherttuakunta
   (Asia C-51/08)
   (2008/C 128/32)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: J.-P. Keppenne ja H. Støvlbæk)
   
      Vastaaja: Luxemburgin suurherttuakunta
   Vaatimukset
   
               —
            
            
               On todettava, että Luxemburgin suurherttuakunta ei ole noudattanut EY:n perustamissopimuksen ja erityisesti EY 43 ja EY 45 artiklan sekä vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä annetun direktiivin 89/48/ETY (1) mukaisia velvoitteitaan, koska se on asettanut notaarin ammattiin pääsyn edellytykseksi kansalaisuutta koskevan edellytyksen eikä ole pannut kyseistä direktiiviä täytäntöön notaarin ammatin osalta
            
         
               —
            
            
               Luxemburgin suurherttuakunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio arvostelee kanteessaan vastaajaa ensiksi siitä, että kansalaisuutta koskevan edellytyksen asettamisella notaarin ammattiin pääsyn ja ammatissa toimimisen edellytykseksi loukataan suhteettomasti EY 43 artiklassa säädettyä sijoittautumisvapautta. EY 45 artiklassa säädetään kuitenkin, että sijoittautumisvapautta koskevaa lukua ei sovelleta toimintaan, joka välittömästi ja nimenomaisesti liittyy julkisen vallan käyttöön. Komission mukaan työtehtävät, joita notaarit suorittavat Luxemburgin lainsäädännön nojalla, liittyvät kuitenkin erittäin vähäisesti kyseisenlaiseen toimintaan, joten ne eivät kuulu kyseisen artiklan soveltamisalaan eikä niillä voida perustella sijoittautumisvapauden rajoittamista. Kyseisillä työtehtävillä ei anneta notaareille oikeutta voimakeinoihin ja kansallinen lainsäätäjä voi säätää kansalaisuutta koskevaa edellytystä vähemmän rajoittavista toimenpiteistä, kuten esimerkiksi edellytyksestä kyseisten toimijoiden joutumisesta ammattiin pääsyä koskevien tiukkojen ehtojen, ammatin harjoittamisessa noudatettavien erityisten velvoitteiden ja/tai erityisen valvonnan alaiseksi.
   Komissio arvostelee toisessa kanneperusteessaan vastaajaa lisäksi siitä, että se ei ole noudattanut sille kuuluvia velvoitteita, koska se ei ole pannut direktiiviä 89/48/ETY täytäntöön notaarin ammatin osalta. Koska kyse on lainsäädännöllä säädetystä ammatista, direktiivi soveltuu täten täysimääräisesti notaarin ammattiin ja notaareilta edellytetty korkea pätevyyden taso voidaan helposti varmistaa kelpoisuuskokeella tai sopeutumisajalla.
   
      (1)  Vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21.12.1988 annettu neuvoston direktiivi 89/48/ETY (EYVL 1989 L 19, s. 16).